Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin presidentti Reuven Rivlin: -
"Israel ei salli Iranin vahvistaa asemiaan Libanonissa."
Iranin väistyvän presidentin Hassan Ruhanin lähipiiriin kuuluva väittää, -
että USA on suostunut poistamaan -
Trumpin hallinnon määräämät pakotteet, -
mukaan lukien Iranin öljy- ja meren- kulkualaan kohdistuneet pakotteet.
USA:n ulkoministeriö: -
Iranin ydinsopimus ei ole riittävä, sillä se ei kata muita huolenaiheita.
Israel ei ole unohtanut hintaa, jonka se joutui maksamaan, -
jotta maan pohjoisosaan saatiin pitkäkestoinen rauha.
Presidentti Reuven Rivlin puhui seremoniassa, -
jossa muisteltiin vuoden 2006 toisen Libanonin sodan uhreja.
Rivlin luonnehti rauhaa elintärkeäksi ja mittaamattoman arvokkaaksi asiaksi.
Viisitoista vuotta on tullut kuluneeksi -
toisesta Libanonin sodasta.
Menetimme sodassa 44 siviiliä, -
heidän joukossaan lapsia, naisia ja vanhuksia.
Menetimme myös 121 sotilasta, joukkojemme parhaimmistoa.
He menettivät henkensä -
puolustaessaan Pohjois-Israelin asukkaita ja koko maatamme.
Operaatio kesti 34 päivää.
Sen seurauksena pohjoiseen saatiin rauha, -
joka on kestänyt jo viisitoista vuotta.
Rauha on elintärkeä ja mittaamattoman arvokas asia.
Tällaisesta rauhasta te, surevat perheet, -
olette joutuneet maksamaan kalliin hinnan.
Vaikka Israel arvostaakin pohjoisrintamalla vallitsevaa rauhaa, -
se ei suhtaudu piittaamattomasti ja omahyväisesti uhkiin, Rivlin sanoi.
Me arvostamme tätä rauhaa, -
ja tunnustamme, mitä sen saavuttamiseen on vaadittu.
Mutta emme ole muuttuneet välinpitämättömiksi.
Pohjoisen rauhasta ei ole tullut meille itsestäänselvyys.
Tiedämme, että uhka on edelleen vakava.
Kuluneet viikot ovat taas kerran osoittaneet meille, -
miten suhteellinen ja hauras käsite rauha on. Olemme tietoisia siitä, -
että Hizbollah yrittää kaiken aikaa vahvistaa itseään Iranin tuella.
Se pyrkii varustamaan itsensä aseilla, -
joilla on yksi tietty tarkoitus: vahingoittaa siviilejä Israelissa.
Presidentti Rivlin painotti, että Israel ei voi vain katsoa sivusta, -
kun Iran perustaa uusia tukikohtia, -
joista se voi uhata Israelia.
Israel ei salli, -
että Iran vahvistaa asemiaan Libanonissa.
Olemme omin silmin nähneet, miten Iran -
― maa, jolla oli aikoinaan rikas kulttuuri ―
muuttuu päivä päivältä radikaalimmaksi -
fundamentalistisen hallintonsa johdolla, -
joka vie maata ja kansaa kohti tuhoa.
Israel ei salli Iranin lähettää välikäsiä alueellemme.
Emme salli sitä.
Emmekä salli, että Iran perustaa tukikohtia Libanoniin ja Syyriaan.
Israel vastaa määrätietoisesti Iranin vihollisuuksiin, -
sillä velvollisuutemme on puolustaa -
Israelin kansalaisia ja perusperiaatteitamme.
Se ei ole ainoastaan oikeutemme vaan myös velvollisuutemme.
Presidentti Rivlin korosti, -
että Iranin hallinto on Israelin ilmeinen ja äänekäs vihollinen, -
toisin kuin Libanon ja sen kansa.
Emme ole sodassa Libanonin kansaa vastaan.
Tiedämme, että monet libanonilaiset ovat -
pahan humanitaarisen kriisin, terveys- kriisin ja talouskriisin kourissa.
Heitä koettelee myös sosiaalinen kriisi, sillä murhanhimoinen, -
julma ja radikaali Hizbollah pitää heitä panttivankinaan.
Tiedämme, -
että monet libanonilaiset ovat panttivankeja vastoin omaa tahtoaan.
Syypää siihen on Iran, jonka pyrkimykset -
heittävät synkän varjon Libanonin tulevaisuuden ylle.
Haluamme ja osaamme olla hyviä naapureita.
Mutta emme suvaitse emmekä anna kenenkään livetä vastuustaan.
Laitamme jatkossakin Libanonin maksamaan raskaasti -
kaikista iskuista, joita sen alueelta tehdään Israelia vastaan.
Näin on ollut, ja näin tulee olemaan.
Iranin väistyvän presidentin Hassan Ruhanin lähipiiriin kuuluva henkilö -
väitti, että Yhdysvallat on suostunut poistamaan -
kaikki Trumpin hallinnon määräämät pakotteet, -
mukaan lukien Iranin öljy- ja meren- kulkualaan kohdistuneet pakotteet.
Iranin IRNA-uutistoimisto raportoi myös, -
että osana Bidenin hallinnon päätöstä-
useita korkea-arvoisia virkamiehiä poistettaisiin pakotelistalta.
On syytä silti korostaa, että asiasta tietoiset länsidiplomaatit -
eivät pystyneet vahvistamaan raporttia.
Nimettömänä puhuneiden diplomaattien mukaan -
Yhdysvallat toivoo ydinsopimuksen elvyttämistä aina siinä määrin, -
että aiemmin julkilausuttujen ehtojen lisäksi se on valmis tarjoamaan Iranille
ylimääräisiä kannustimia sopimuksen syntyä vauhdittaakseen.
Yksi diplomaateista arveli, että Bidenin hallinnon suurin haaste tällä hetkellä -
on Yhdysvaltain edustajainhuone eikä ajatollahin hallinto.
Iran puolestaan ottaa mielellään vastaan vakuudet siitä, -
että mahdollinen tuleva sopimus ei jää luonteeltaan -
tilapäiseksi, Yhdysvaltain tulevista hallinnoista riippuvaksi järjestelyksi.
Parasta, mitä USA voi nyt tehdä, on antaa tarvittavat vakuudet siitä, -
että se on liittymässä takaisin ydinsopimukseen -
eikä se aio enää rikkoa päätöslauselmaa 2231.
Jos USA palaa sopimukseen, sillä on monia kysymyksiä vastattavanaan.
Nyt tarvitaan poliittisia toimia eikä niinkään enää neuvotteluja.
Ja tämä koskee kaikkia osapuolia.
Kaikki ovat nyt tulleet tilanteeseen, jossa on tehtävä poliittisia päätöksiä.
Jos poliittisia päätöksiä syntyy, on myös toivoa siitä, -
että viimeinen neuvottelukierros pääsee alkamaan.
Iranin ulkoministeriön tiedottaja toisti Iranin kannan siitä, -
että vaikka USA liittolaisineen toivoo -
ydinsopimuksen pidentämistä ja vahvistamista, -
Iran ei aio neuvotella vuoden 2015 sopimuksen tilalle uutta sopimusta.
Uutta ydinsopimusta ei tulla koskaan neuvottelemaan.
USA:n ulkoministeriön tiedottaja Ned Price kommentoi asiaa seuraavasti: -
"Mitä tulee Iranin viimeaikaisiin, ohjusohjelmaa koskeviin lausuntoihin,-
presidentti on toistanut, että tavoitteemme on, -
että molemmat maat palaavat ensin ydinsopimukseen.
Mutta olemme myös johdonmukaisesti sanoneet, -
että paluu sopimukseen ― vaikkakin se on tärkeää ― ei yksistään riitä, -
sillä on myös muita huolenaiheita, kuten Iranin ballistinen ohjusohjelma.
Neuvottelemme liittolaistemme ja kumppaneidemme kanssa siitä, -
miten asiassa tulisi edetä."
Israelin ulkoministeriö vahvisti, -
että ulkoministeri Jair Lapid matkustaa sunnuntaina lyhyelle vierailulle -
Roomaan, missä hän tapaa USA:n ulkoministeri Antony Blinkenin.
Vierailusta ei annettu tarkempaa tietoa. Ministereiden tapaaminen -
tapahtuu kuitenkin vain muutama päivä sen jälkeen, -
kun Iranin atomienergiajärjestö vahvisti, -
että yhteen sen laitoksista yritettiin varhain keskiviikkona tehdä isku.
Järjestön mukaan isku saatiin estettyä.
Iran ei kertonut kyseisen paikan nimeä, -
mutta The New York Timesin siteeraaman iranilaislähteen mukaan -
"isku kohdistui tärkeään tuotantolaitokseen, -
jossa valmistetaan sentrifugeja Fordowin ja Natanzin ydinlaitoksiin".
Lehti raportoi lisäksi, että mikään taho ei ole ilmoittautunut iskun tekijäksi, -
mutta kyseinen sentrifugien valmistuslaitos oli merkitty listalle, -
jonka Israel antoi Trumpin hallinnolle vuoden 2020 alussa.
Korkea israelilainen tiedusteluviranomainen -
kieltäytyi kommentoimasta raporttia, -
sillä hän ei omien sanojensa mukaan puutu spekulatiiviseen raportointiin.
Kiitos seurasta. Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Yhdysvalloille.
Muistetaan myös vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Israel-uutisia ei lähetetä huomenna juhannusaattona TV7 kanavalla.
Lähetämme uutiset ainoastaan sosiaalisen median alustoillamme, -
myös osoitteessa www.tv7israelnews.com.
Olen Jonathan Hessen. Hyvää ja siunattua iltaa!
Nähdään huomenna sosiaalisen median kanavillamme.
Suomennos: Sirpa Kaukonen